Даўно вёска не бачыла столькі гасцей, не чула столькі песень. У той дзень многія вяскоўцы пачулі ў свой адрас прыемныя словы. Была ўшанавана старэйшая жыхарка – Марыя Міхайлаўна Наквас, якая ўсё жыццё адпрацавала паляводам у калгасе “1 Мая”. Пра тое, што жыццё ў Крыніцы працягваецца, гаворыць наступны факт: самая юная жыхарка Ганна Амілаўская нарадзілася ў 2015 годзе. Адзначана была і яе сям’я, у якой гадуюцца чацвёра дзетак. Добрыя словы прагучалі ў адрас Ірыны Іванаўны Савасц’янавай-Станкевіч і Івана Міхайлавіча Станкевіча, якія з’яўляюцца адмысловымі гаспадарамі, а таксама дазволілі правесці свята на сваім падворку.